OpenLLM-France/wikimedia huggingface dataset:
# María M.

María M., també coneguda com a Una mujer de la noche, és una pel·lícula argentina dramàtica de 1964 en blanc i negre dirigida per Emilio Vieyra i protagonitzada per Libertad Leblanc. Va ser la segona i última col·laboració entre Vieyra i "la deessa blanca", després d'haver filmat junts Testigo para un crimen. Va ser filmada en blanc i negre i estrenada a l'Argentina el 15 d'octubre de 1964.

## Sinopsi

María M. és una prostituta de la Ciutat de Buenos Aires. Trava relacions sexuals i amoroses amb diversos homes, fins que coneix al que creu que serà l'amor de la seva vida. A partir d'aquest moment decideix reformar-se i començar una nova vida, però el destí li té reservada una amarga desil·lusió.

## Repartiment

* Libertad Leblanc
* Gloria Guzmán
* Fernando Siro
* José María Langlais
* Ignacio Quirós
* Aldo Kaiser
* Emilio Comte

## Producció

La història originalment pensada per Emilio Vieyra era diferent de la versió que després va ser filmada. Per a evitar un conflicte amb l'Institut Nacional de Cinema, que subvencionava la realització, Vieyra degué canviar el desenllaç, on residia gran part de l'encant de la història:
| « | ...Com Trucco havia fet contracte per dues pel·lícules, em vaig posar a escriure la història d'una prostituta per la vida de la qual passaven diversos personatges, des d'un noi jove, un pintor, un policia, fins que realment troba l'amor de la seva vida i deixa la seva professió de costat i per fi creia en Déu. Llavors un dia va a l'església a agrair per tot i el capellà que està donant la missa era l'home del qual ella estava enamorada. En veure això surt espaordida, travessa el carrer i un cotxe l'aixeca en pes, la tira a la merda i la mata. Bé, quan vaig presentar això a l'Institut m'ho van rebutjar tot, "no, això ni per broma, surti d'aquí amb això". Llavors vaig haver de canviar el final. Com depenia del crèdit d'Institut vaig posar que el tipus era casat i que la va enganyar i ella acaba plorant en una Església i no va passar res... la pel·lícula va ser un plom... va ser l'única que vaig fer a contrapel. | » |
| — Emilio Vieyra |||

## Referències

* ↑ Ficha de María M. - Fechas de estreno IMDb
* ↑ entrevista a Emilio Vieyra Videotomía.com

## Enllaços externs

* Fitxa de María M. Cinenacional.com
# Malmo (Nebraska)

Malmo és una població dels Estats Units a l'estat de Nebraska. Segons el cens del 2000 tenia 109 habitants.

## Demografia

Segons el cens del 2000, Malmo tenia 109 habitants, 42 habitatges, i 27 famílies. La densitat de població era de 300,6 habitants per km².
Dels 42 habitatges en un 33,3% hi vivien nens de menys de 18 anys, en un 57,1% hi vivien parelles casades, en un 2,4% dones solteres, i en un 35,7% no eren unitats familiars. En el 31% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,37.
Per edats la població es repartia de la següent manera: un 33,9% tenia menys de 18 anys, un 3,7% entre 18 i 24, un 31,2% entre 25 i 44, un 12,8% de 45 a 60 i un 18,3% 65 anys o més.
L'edat mediana era de 34 anys. Per cada 100 dones de 18 o més anys hi havia 94,6 homes.
La renda mediana per habitatge era de 33.125 $ i la renda mediana per família de 40.000 $. Els homes tenien una renda mediana de 28.750 $ mentre que les dones 19.750 $. La renda per capita de la població era de 15.383 $. Aproximadament el 3,1% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Malmo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Malmo». American Fact Finder. Oficina del Cens dels Estats Units, 12-01-2010.
# Malmo

«Malmo» té aquests significats:
* Malmö, ciutat de Suècia a la província d'Escània, prop de Copenhaguen, Dinamarca
* Malmö FF, equip de futbol suec, de la ciutat de Malmö
* Malmo (Minnesota), àrea no incorporada i districte de negocis al comtat d'Aitkin, Minnesota
* Malmo (Nebraska), població dels Estats Units a l'estat de Nebraska
# Manta tèrmica

Una manta tèrmica és una peça de material aïllant que té diverses utilitats relacionades amb el manteniment o l'increment de la temperatura de les superfícies que s'hi posen a sota. De vegades, és transparent o translúcida per deixar passar la radiació solar durant el dia i permetre l'escalfament.

## Usos de la manta tèrmica

* Manta isotèrmica utilitzada en rescats de persones que podrien patir hipotèrmia.
* Manta tèrmica o manta isotèrmica com a material per protegir el cos en les activitats a l'aire lliure com l'excursionisme o l'alpinisme
* Cobriment de piscines per tal d'evitar el refredament de l'aigua durant la nit i permetre'n l'escalfament de dia
* En agricultura intensiva per protegir determinats conreus de les glaçades i del refredament
* Usades per descontaminar els sòls de contaminants no orgànics. En aquest cas és un tipus de manta tèrmica diferent que permet fer arribar la temperatura del sòl fins a 1000 °C combinat amb una bomba de buit que aspira gran part dels contaminants.
* En l'exploració de l'espai com a sistema de protecció tèrmic de les naus com l'Space Shuttle Atlantis.

## Referències

* I. E. T. Iben, W. A. Edelstein, R. B. Sheldon, A. P. Shapiro, E. E. Uzgiris, C. R. Scatena, S. R. Blaha, W. B. Silverstein, G. R. Brown, G. L. Stegemeier, and H. J. Vinegar «Thermal Blanket for In-Situ Remediation of Surficial Contamination: A Pilot Test». Environ. Sci. Technol., vol. 30, 11, 1985, pàg. 3144–3154. DOI: 10.1021/es9506622.

## Enllaços externs

* A description of thermal blankets
# Marc Castellsagué Rabert

Marc Castellsagué Rabert (Llerona, 22 d'octubre de 1987) és un entrenador de futbol català. Ha entrenat a diversos equips d'Europa, Àsia, Àfrica, Sud-amèrica i Estats Units.
El seu avi fou un dels fundadors del Club Esportiu Llerona. Castellsagué va formar a les categories inferiors, passant pel Club de Futbol de Mollet, entrenant el CE Premià i l'AEC Manlleu, i als equips base de l'Espanyol. Després va fitxar com a segon entrenador del filial del Girona FC, per passar a ser primer entrenador de l'Andorra FC, el 2017. Posteriorment va marxar al Paraguai per entrenar el Club Guaraní del Paraguai. També ha col·laborat amb la Federació de Futbol del Kazakhstan, amb els equips sub-13, sub-14 i sub-15.

## Referències

* ↑ «Marc Castellsagué - Lleida Esportiu ::». [Consulta: 11 agost 2023].
* ↑ «Un técnico catalaán aterrizará en Estados Unidos» (en castellà), 07-07-2018. [Consulta: 13 desembre 2020].
* ↑ «Entrevista en profundidad del Sport a Marc Castellsagué». Arxivat de l'original el 2021-01-22. [Consulta: 13 desembre 2020].
* ↑ «El Periòdic d'Andorra - Actualitat Andorra, Notícies Andorra». [Consulta: 13 desembre 2020].
* ↑ Sport. «Marc Castellsagué deja Paraguay y se va a Estados Unidos» (en castellà), 01-07-2018. [Consulta: 13 desembre 2020].
# Maria de la Pau de Borbó

Maria de la Pau de Borbó (Madrid 1862 - Múnic 1946) va ser infanta d'Espanya amb el tractament d'altesa reial que, per matrimoni, esdevingué princesa de Baviera.
Nascuda al Palau Reial de Madrid el dia 23 de juny de l'any 1862, era filla de la reina Isabel II d'Espanya i del príncep consort Francesc d'Assís d'Espanya. La princesa era neta per via paterna de l'infant Francesc de Paula d'Espanya i de la princesa Lluïsa Carlota de Borbó-Dues Sicílies mentre que per via materna ho era del rei Ferran VII d'Espanya i de la princesa Maria Cristina de Borbó-Dues Sicílies. Patí la debilitat en la salut característica dels fills de la reina Isabel com a conseqüència que els avis de la infanta eren germans, a part dels molts lligams històrics entre la Casa de Borbó i la de Borbó-Dues Sicílies.
El 2 d'abril de l'any 1883, la infanta contragué matrimoni amb el príncep Lluís Ferran de Baviera. Lluís Ferran era fill del príncep Adalbert de Baviera i de la infanta Amàlia d'Espanya i era alhora net del rei Lluís I de Baviera i besnet del rei Carles IV d'Espanya. La parella s'instal·là al Palau de Nyphenburg als afores de Múnic i tingueren tres fills:
Arran de la caiguda del Regne de Baviera, junt amb la resta de monarquies alemanyes l'any 1918 després de la Primera Guerra Mundial continuaren vivint al Palau de Nyphenburg que no abandonaren fins a la seva mort.
Com altres dones de la monarquia espanyola, Maria de la Pau de Borbó es va formar en belles arts. Va ser deixeble del pintor Carlos Múgica i el 1881 va exposar a la Sala Hernández les obres El puerto de Comillas i Mi único modelo. També va participar en l'Exposició Universal de Barcelona de 1888 amb pintures i dibuixos.

## Referències

* ↑ Coll i Mirabent, Isabel. Diccionario de mujeres pintoras en la España del siglo XIX. Barcelona: Centaure Groc, 2001, p. 63. ISBN 84-931852-1-3.
# Marta Andrade Vidal

Marta Andrade Vidal (Barcelona, 17 maig de 1972) és una patinadora artística sobre gel catalana. Va guanyar vuit campionats d'Espanya consecutius, entre 1995 i 2002 i va competir en dos Jocs Olímpics.
Entrenada primer per la preparadora Glòria Mas, a partir de 1989 per l'expatinadora Susanna Palès, i després per Didier Gallegué, va obtenir la 20a posició dels Jocs Olímpics d'hivern de 1994 i la 22a als Jocs Olímpics d'hivern de 1998. Va participar en onze Campionats Mundials de Patinatge Artístic i cinc Campionats d'Europa. La millor posició la va obtenir als Mundials de Nagano del 2002.

## Palmarès

| Competició | 1990-91 | 1992-93 | 1993-94 | 1994-95 | 1995-96 | 1996-97 | 1997-98 | 1998-99 | 1999-00 | 2000-01 | 2001-02 | 2002-03 |
| Jocs Olímpics d'Hivern | | | 20a | | | | 22a | | | | | |
| Campionats Mundials | 31a | 22a | 27a | 28a | 26a | 28a | 28a | 26a | 41a | 30a | 19a | |
| Europeus | 24a | | 21a | 17a | | 21a | | | | | 16a | |
| Campionat d'Espanya | | | | 1a | 1a | 1a | 1a | 1a | 1a | 1a | 1a | 1a |
| Trophée Lalique | | | | | | 9a | 10a | | | | | |
| Golden Spin of Zagreb | | | | | | | | | | 9a | 15a | |
| Karl Schäfer Memorial | | | | | | | 12a | WD | 6a | | | |
| Nebelhorn Trophy | | | 12a | | | | | | | | | |
| Universiada d'hivern | | | | | | | | 9a | | | | |

## Referències

* ↑ «Marta ANDRADE VIDAL». Olympics.com. [Consulta: 29 agost 2021].
* 1 2 «Marta Andrade Vidal | enciclopèdia.cat». [Consulta: 29 març 2021].

## Enllaços externs

* Skatabase: 1990s Worlds Arxivat 2004-01-05 a Wayback Machine.
* Skatabase: 1990s Europeans Arxivat 2007-09-29 a Wayback Machine.
* Skatabase: 1990s Olympics Arxivat 2008-01-01 a Wayback Machine.
* Skatabase: 2000s Worlds Arxivat 2007-09-29 a Wayback Machine.
* Skatabase: 2000s Europeans Arxivat 2007-09-29 a Wayback Machine.
# Matt Gerald

Matt Gerald (Miami, 2 de maig de 1970) és un actor estatunidenc. Va debutar el 1998 amb la pel·lícula Starstruck i la seva participació en altres produccions inclouen: Magnolia, Terminator 3: Rise of the Machines i Avatar. A la televisió ha participat en diverses sèries, entre elles: CSI: Crime Scene Investigation i The Unit.

## Filmografia

| Any | Pel·lícula | Paper |
| 1998 | Starstruck | patruller |
| 1999 | Magnolia | oficial de policia |
| 2004 | Terminator 3: Rise of the Machines | líder d'unitat SWAT |
| 2005 | In the Mix | Jackie |
| 2008 | Choke | detectiu Ryan |
| 2009 | Avatar | caporal Lyle Wainfleet |

## Enllaços externs

* Matt Gerald Cast as 'Avatar' Villain
# Melgar de Yuso

Melgar de Yuso és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 483 | 426 | 368 | 351 |
# Martín de Abaria

Martín de Abaria (a vegades Avaria) fou un mestre picapedrer i mestre arquitecte basc originari de Beasain (Guipúscoa). Va pertànyer a una família, la dels Abaria, de mestres picapedrers. El seu fill Miguel de Abaria també va ser picapedrer (treballa entre 1645 i 1650 a l'església de San Miguel de Beasain). Es documenta, així mateix un Bernat de Abaria, picapedrer, en 1720-1737, treballant al País Basc.
Encara no està clara la relació dels Abaria instal·lats a Tortosa (el 1625 Martín de Abaria va traçar un projecte de façana per a la catedral de Tortosa), amb el Martín de Abaria que treballava a Aragó a l'església de Longares (1662-1664) el baldaquí de l'església col·legial de Daroca (1670) o el cor de l'església de San Miguel de los Navarreses de Saragossa i amb el qual en 1665 s'adjudica l'obra del pantà d'Ontinyent (Alacant).
Se cita un Martín de Abària, propietari del mas de Larrañaga, i definit com a important hisendat del Goierri de tradició de picapedrers i home de gran rellevància social a la Guipúscoa del moment, signa l'escriptura de reconstrucció del mas Larrañaga en data 6 de març de 1712 amb diversos picapedrers de la zona. Miguel i Esteban de Abaria, els seus continuadors, també van aconseguir gran fama.

## Obres a la Vall del Jiloca

El 1670- 1701 es va realitzar el baldaquí de la Col·legiata de Santa María a Daroca. Concretament de 1670 és el contracte entre els patrons del Llegat de l'arquebisbe, Martín Terrer i Martín de Abaria, picapedrer, i els assembladors Jayme de Ayet i Francisco Franco.

## Referències

* ↑ «Com seria la catedral de Tortosa acabada?». TV3, 13-11-2014. [Consulta: 9 octubre 2016].

## Bibliografia

* Esteban Lorente, Juan Francisco (1980): Inventario artístico del partido judicial de Daroca.
* BOLOQUI LARRAYA, Belén (1986): EI influjo de G.L. Bernini y el baldaquino de la iglesia de Daroca. Precisiones a un tema. Boletín del Museo e Instituto "Camón Aznar", t. XXIV, Pp. 33-63.
* González Hernández, Vicente (1980): La obra del maestro cantero Martín de Abaria en el coro de la iglesia parroquial de San Miguel de los Navarros, de Zaragoza. Joseph Sesma y Jaime de Ayet hicieron y trabajaron el órgano (siglo XVII). Seminario de Arte Aragonés, XXXII.

## Enllaços externs

* Wiki de la Vall del Jiloca
# Mary Ann Moore-Bentley

Mary Ann Moore-Bentley, també coneguda com Mary Ling (6 de gener de 1865 – 1 de setembre de 1953), va ser una escriptora australiana i candidata al Parlament.
Nascuda a Braidwood, filla dels metodistes anglesos George Bentley i Mary Ann (Moore de soltera), la jove Mary i els seus dos germans petits van ser educats a casa per la seva mare. Ella i la seva germana van visitar l'Exposició Internacional de Sydney de 1879, però quan a la família se'ls van acabar els diners van ser forçades a treballar com a serventes. L'any 1880, la família es va establir a Marrickville i Mary es va convertir en la mainadera dels nens del Coronel Charles Roberts. Es va casar amb el carter Henry Hill el 3 de setembre de 1889 a la caserna d'Exèrcit de la Salvació de Burwood; es van separar l'any 1897 i es van divorciat l'any 1906.
La primera novel·la de Moore-Bentley va ser refusada l'any 1890; va publicar A Women of Mars; or Australia's Enfranchised Woman (Una Dona de Mart; o la Dona Emancipada d'Austràlia); l'any 1901. Com a georgista, es va unir a la Single Tax League l'any 1901 i va formar-ne part del consell, tot i que només havia assistit a dues reunions. Al 1903, sota el nom de "Mary Ann Moore Bentley", va ser una de les quatre dones que es van presentar a les eleccions federals, les primeres en què es podien presentar dones, tot i que formalment no comptava amb el suport de la lliga. En la disputa pel Senat a Nova Gal·les del Sud, es va descriure com "la candidata de les dones treballadores" i va donar suport al lliure comerç, a l'abolició dels parlaments estatals i a un banc estatal, a part de defensar el georgisme. Va obtenir 18,924 vots (el 6.1%), superant l'altra candidata pel Senat Nova Gal·les del Sud, Nellie Martel, per 400 vots.
Al voltant de 1906, les relacions de Moore-Bentley amb els seus germans, els seus veïns més propers de Bangor, on vivia, es van tensionar. La seva obra A Psychological Interpretation of the Gospel)Una Interpretació Psicològica del Gospel, gener de 1917) va rebre una publicació als Estats Units a Boston i Moore-Bentley va viatjar fins a Amèrica aquell mateix any. Va ser repatriada a expenses del govern l'any 1918 i va culpar de la seva decebedora estada a Amèrica els "Serveis Secrets" i a la infrarepresentació del govern australià de les seves activitats anti-conscriptives. Es va retirar a Menai, on va escriure poemes i històries infantils. L'any 1943 va ser ingressada a l'Hospital Mental de Stockton a Newcastle, on va morir l'any 1953. En les seves memòries, Journey to Durran Durra 1852–1885, escrites al voltant de 1935, van ser publicades l'any 1983.

## Referències

* 1 2 3 Bettison, Margaret. «Ling, Mary (1865–1953)». Australian Dictionary of Biography. Australian National University, 2005. [Consulta: 8 agost 2011].
# Matti Manninen

Matti Manninen (Pori, 20 de juliol de 1992) és un ciclista finlandès, professional des del 2015 i actualment a l'equip Team FixIT.no.

## Palmarès

* 2012
** Campió de Finlàndia sub-23 en ruta
* 2013
** Campió de Finlàndia sub-23 en ruta
** Campió de Finlàndia sub-23 en contrarellotge
* 2014
** Campió de Finlàndia sub-23 en contrarellotge
* 2015
** Vencedor d'una etapa de la Baltic Chain Tour
* 2016
** 1r a la Dookoła Mazowsza i vencedor d'una etapa
** Vencedor d'una etapa del Tour de Szeklerland
* 2017
** Campió de Finlàndia en ruta
** Vencedor d'una etapa del Volta a Hongria

## Referèncues

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Massimo Donati

Massimo Donati (Santa Maria a Monte, Toscana, 18 de gener de 1967) és un ciclista italià, que fou professional entre 1993 i 2002.
En el seu palmarès destaca una victòria d'etapa a la Volta a Catalunya de 1994 i diverses curses d'un dia italianes, com la Coppa Agostoni (1999), les Tres Valls Varesines (2000) i el Giro del Laci (2001).

## Palmarès

* 1989
** 1r al Giro di Valle Aretine
* 1990
** 1r al Gran Premi de la Indústria del marbre
* 1991
** 1r a la Coppa Ciuffenna
* 1992
** 1r a la Freccia dei Vini
* 1994
** Vencedor d'una etapa de la Volta a Catalunya
* 1995
** 1r al Gran Premi Sanson
** Vencedor d'una etapa de la Setmana Ciclista Lombarda
* 1996
** Vencedor d'una prova del Trofeo dello Scalatore
* 1998
** 1r al Trofeo dello Scalatore i vencedor de dos proves
** Vencedor d'una etapa de la Volta a Àustria
** Vencedor d'una etapa del Giro de la Pulla
* 1999
** 1r al Gran Premi de la vila de Camaiore
** 1r a la Coppa Agostoni
** Vencedor d'una prova del Trofeo dello Scalatore
* 2000
** 1r als Tres Valls Varesines
** Vencedor d'una prova del Trofeo dello Scalatore
* 2001
** 1r al Giro del Laci

### Resultats al Tour de França

* 1995. 72è de la classificació general
* 1996. 70è de la classificació general
* 1998. 50è de la classificació general
* 2002. Abandona (17a etapa)

### Resultats a la Volta a Espanya

* 1993. Abandona
* 1994. 46è de la classificació general

### Resultats al Giro d'Itàlia

* 1995. Abandona
* 1996. 48è de la classificació general
* 1997. 38è de la classificació general
* 1999. 47è de la classificació general
* 2000. 53è de la classificació general

## Referències

* ↑ «DONATI Massimo». [Consulta: 30 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Massimo DONATI» (en italià). [Consulta: 30 novembre 2022].
* ↑ Redazione. «Massimo Donati ciclista toscano anni '90» (en italià), 18-01-2021. [Consulta: 30 novembre 2022].

## Enllaços externs

* Fitx a museociclismo.it
* Fitxa a sitiodeciclismo.net
# Massimo Demarin

Massimo Demarin (Pula, 25 d'agost de 1979) és un ciclista croat, professional des del 2003 fins al 2014. En el seu palmarès destaca el Campionats de Croàcia en ruta de 2002.

## Palmarès

* 1999
** Vencedor d'una etapa al Tour de Croàcia
* 2002
** Campió de Croàcia en ruta
** Vencedor d'una etapa a la Jadranska Magistrala
* 2004
** 1r a la The Paths of King Nikola i vencedor d'una etapa

## Enllaços externs

* Fitxa a cyclingarchives.com
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Matt (Glarus)

Matt és un municipi del cantó de Glarus (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Matt Alber

Matt Alber (Wichita, Kansas, 6 de febrer de 1975) és un cantautor i contratenor estatunidenc establert a Califòrnia. Alber és obertament gai i VIH positiu. En una entrevista amb la secció de viatges d'About.com, Alber va declarar: "Sóc molt feliç de tenir una gran quantitat de fans gais. No estic dient que sóc portaveu de la meva gent, però m'agrada cantar a la meva gent. Especialment, als nois homosexuals que estan molt enamorats entre si. Perquè sovint lliguem, ens entenem per les finestres [d'ordinador], i és una mica de fred". Alber té un tatuatge al canell que diu "Squire", que va ser un dels seus sobrenoms.
Alber va néixer a Wichita (Kansas) i es va criar a Saint Louis (Missouri). Va començar a cantar quan era un nen i va estudiar música i cant a la Universitat Estatal Truman de Kirksville (Missouri).
Alber va ser un membre del conjunt vocal masculí Chanticleer i va abandonar el grup a mitjans de la dècada de 2000 per seguir una carrera en solitari. El primer intent d'Alber en solitari va arribar el 2005 amb la publicació del disc Nonchalant amb la discogràfica Little Knight. Algunes cançons de l'àlbum es va tornar a treballar per al seu debut en un segell tres anys més tard. El 2008 Alber va publicar Hide Nothing amb la discogràfica Silver Label, una divisió de Tommy Boy Records. El principal senzill de l'àlbum, "The End of the World", es va fer viral després que el canal Logo TV popularitzés el seu videoclip. Descontent amb l'enfocament de la seva discogràfica, Alber va deixar Tommy Boy el 2010 i des de llavors ha publicat la seva música de manera independent.
El 2011 va publicar Constant Crows, on el cantant experimenta més amb cançons pop i folk. Va seguir amb aquest estil el 2014 amb l'àlbum Wind Sand Stars, que va ser el primer LP que Alber va publicar en vinil. Després del llançament del seu segon àlbum, Alber es va convertir en una icona per a la comunitat dels ossos i va ser model de Meat Magazine el 2013.

## Discografia

* Nonchalant (2005)
* Hide Nothing (2008)
* Constant Crows (2011)
* Wind Sand Stars (2014)
* Matt Alber - Live in San Francisco (2016)

### DVD

* Matt Alber with Strings Attached: The Cello Street Quartet Sessions (2012)

## Referències

* ↑ Sokol, David. «Gay of the Day Matt Alber». About.com. Arxivat de l'original el 2013-04-23. [Consulta: 4 gener 2017].
* ↑ «Rapid Fire». Lincoln Center Videos / YouTube.
* ↑ Rule, Doug. «True Spirit». Metro Weekly.
* ↑ «Nonchalant by Matt Alber». MTV. Arxivat de l'original el 2016-08-09. [Consulta: 4 gener 2017].
* ↑ «Amazon.com Hide Nothing». Amazon.
* ↑ Shapiro, Gregg. «Matt Alber interview with Chicago Pride». GoPride. Arxivat de l'original el 2014-08-19. [Consulta: 4 gener 2017].
* ↑ «Interview: Matt Alber». Out Mag. Arxivat de l'original el 2014-08-19. [Consulta: 4 gener 2017].
* ↑ Conway, Tom. «Keeping his secrets». The Herald Palladium.
* ↑ «Matt Alber».
* ↑ «Meatzine SF Is Now On Sale». Arxivat de l'original el 2014-08-19. [Consulta: 4 gener 2017].

## Enllaços externs

* Matt Alber - Lloc web oficial